CELEX: 32011R1324
Language: sl
Date: 2011-12-16 00:00:00
Title: Izvedbena uredba Komisije (EU) št. 1324/2011 z dne 16. decembra 2011 o odstopanju od Uredbe (ES) št. 1067/2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav za leto 2012

17.12.2011   
            
            
               SL
            
            
               Uradni list Evropske unije
            
            
               L 335/65
            
         IZVEDBENA UREDBA KOMISIJE (EU) št. 1324/2011
   z dne 16. decembra 2011
   o odstopanju od Uredbe (ES) št. 1067/2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav za leto 2012
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 144 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 3(3) Uredbe (ES) št. 1067/2008 z dne 30. oktobra 2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav in o odstopanju od Uredbe Sveta (ES) št. 1234/2007 (2) določa, da se podkvota III za ostale tretje države razdeli na štiri trimesečna podobdobja, ki zajemajo zlasti podobdobje 1 od 1. januarja do 31. marca za količino 594 597 ton in podobdobje 2 od 1. aprila do 30. junija za količino 594 597 ton.
            
         
               (2)
            
            
               Da bi v letu 2012 ob upoštevanju položaja na trgu spodbudili nemoteno dobavo žit na trg Unije v skladu s podkvoto III, je treba združiti podobdobje 1 in podobdobje 2 v eno samo podobdobje, ki zajema skupno količino podobdobij 1 in 2, to je 1 189 194 ton.
            
         
               (3)
            
            
               Zato se v letu 2012 odstopi od Uredbe (ES) št. 1067/2008.
            
         
               (4)
            
            
               Za zagotavljanje učinkovitega upravljanja postopka izdaje uvoznih dovoljenj od 1. januarja 2012 mora ta uredba začeti veljati dan po objavi v Uradnem listu Evropske unije.
            
         
               (5)
            
            
               Upravljalni odbor za skupno ureditev kmetijskih trgov ni dal mnenja v roku, ki ga je določil predsednik –
            
         SPREJELA NASLEDNJO UREDBO:
   Člen 1
   Z odstopanjem od točke (a) člena 3(3) Uredbe (ES) št. 1067/2008 za leto 2012, podobdobje 1 traja od 1. januarja 2012 do 30. junija 2012 in zajema količino 1 189 194 ton.
   Z odstopanjem od točke (b) člena 3(3) Uredbe (ES) št. 1067/2008 se za leto 2012 črta podobdobje 2.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se do 30. junija 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 290, 31.10.2008, str. 3.